কাকতালীয় বিবর্তন অনুকল্প দিয়ে অণুজীব সম্পর্কিত অনেকগুলো আবিষ্কারের ব্যাখ্যা দেয়া যায়। বিজ্ঞানীরা ত্রিশ হাজার বছর ধরে বরফে জমে থাকা ব্যক্টেরিয়াতে এন্টিবায়োটিক প্রতিরোধী জিন খুঁজে পেয়েছেন (যা সংগৃহীত হয়েছে মিলিয়ন বছর পুরনো গুহা থেকে)। আমরা এন্টিবায়োটিককে আধুনিক আবিষ্কার বলে ভাবতে পরি। অথচ এটি মূলত যুদ্ধাস্ত্র যা ব্যক্টেরিয়ারা বহু যুগযুগান্তর থেকে একে অপরের বিরুদ্ধে ব্যবহার করে আসছে। আলেক্সান্ডার ফ্লেমিং ১৯২৮ সালে যখন পেট্রিডিশে মোল্ডের দূষণ খুঁজে পান তার বহু আগে থেকে প্রকৃতিতে এন্টিবায়োটিক উপস্থিত ছিলো। এন্টিবায়োটিক প্রতিরোধী জিন এই প্রাচীন যুদ্ধের অংশ হিসেবে বিবর্তিত হয়েছে। তবে এরা আজকাল আমাদের ব্যপকভাবে উৎপাদিত ঔষুধের বিরুদ্ধে অণুজীবদের টিকে থাকতে সাহায্য করে।